钦定古今图书集成/明伦汇编/交谊典/第075卷 > 《出门行二首》孟郊
## 钦定古今图书集成/明伦汇编/交谊典/第075卷 > 《出门行二首》孟郊

长河悠悠去无极，百龄同此可叹息。秋风白露沾人
衣，壮心凋落旧颜色。少年出门将诉谁？川无梁兮路
无岐。一闻《陌上》《苦寒奏》，使我伫立惊且悲。君今得意
厌粱肉，岂复念我贫贱时。

海风萧萧天雨霜，穷愁独坐夜何长。驱车旧忆太行
险，始知游子悲故乡。美人相思隔天阙，长望云端不
可越。手持琅玕欲有赠，爱而不见心断绝。南山峨峨
白石斓，碧海之波浩漫漫。参辰出没不相待，我欲横天无羽翰。